Απόφαση της Μεικτής Επιτροπής του ΕΟΧ

αριθ. 1/2000

της 4ης Φεβρουαρίου 2000

για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα II της συμφωνίας τροποποιήθηκε με την απόφαση αριθ. 157/1999 της Μεικτής Επιτροπής του ΕΟΧ, της 26ης Νοεμβρίου 1999(1).

(2) Πρέπει να ενσωματωθεί στη συμφωνία η οδηγία 1999/23/ΕΚ της Επιτροπής, της 9ης Απριλίου 1999, για την προσαρμογή στην τεχνική πρόοδο της οδηγίας 93/33/ΕΟΚ του Συμβουλίου για το προστατευτικό σύστημα έναντι μη επιτρεπόμενης χρήσης των δικύκλων ή τρικύκλων οχημάτων με κινητήρα(2).

(3) Πρέπει να ενσωματωθεί στη συμφωνία η οδηγία 1999/24/ΕΚ της Επιτροπής, της 9ης Απριλίου 1999, για την προσαρμογή στην τεχνική πρόοδο της οδηγίας 93/32/ΕΟΚ του Συμβουλίου για τη διάταξη συγκράτησης των επιβατών των δικύκλων οχημάτων με κινητήρα(3).

(4) Πρέπει να ενσωματωθεί στη συμφωνία η οδηγία 1999/25/ΕΚ της Επιτροπής, της 9ης Απριλίου 1999, για την προσαρμογή στην τεχνική πρόοδο της οδηγίας 93/34/ΕΟΚ του Συμβουλίου για τις υποχρεωτικές επιγραφές των δικύλων ή τρικύκλων οχημάτων με κινητήρα(4).

(5) Πρέπει να ενσωματωθεί στη συμφωνία η οδηγία 1999/26/ΕΚ της Επιτροπής, της 20ής Απριλίου 1999, για την προσαρμογή στην τεχνική πρόοδο της οδηγίας 93/94/ΕΟΚ του Συμβουλίου σχετικά με τη θέση προσαρμογής της οπίσθιας πινακίδας κυκλοφορίας των δικύκλων ή τρικύκλων οχημάτων με κινητήρα(5),

ΑΠΟΦΑΣΙΖΕΙ:

Άρθρο 1

1. Στο σημείο 451 (οδηγία 93/32/ΕΟΚ του Συμβουλίου) του κεφαλαίου I του παραρτήματος II της συμφωνίας προστίθεται το ακόλουθο κείμενο: ", όπως τροποποιήθηκε από:

- 399 L 0024: Οδηγία 1999/24/ΕΚ της Επιτροπής, της 9ης Απριλίου 1999 (ΕΕ L 104 της 21.4.1999, σ. 16)."

2. Στο σημείο 45ιγ (οδηγία 93/33/ΕΟΚ του Συμβουλίου) του κεφαλαίου I του παραρτήματος II της συμφωνίας προστίθεται το ακόλουθο κείμενο: ", όπως τροποποηίθηκε από:

- 399 L 0023: Οδηγία 1999/23/ΕΚ της Επιτροπής, της 9ης Απριλίου 1999 (ΕΕ L 104 της 21.4.1999, σ. 13)."

3. Στο σημείο 45ιδ (οδηγία 93/34/ΕΟΚ του Συμβουλίου) του κεφαλαίου I του παραρτήματος II της συμφωνίας προστίθεται το ακόλουθο κείμενο: ", όπως τροποποιήθηκε από:

- 399 L 0025: Οδηγία 1999/25/ΕΚ της Επιτροπής, της 9ης Απριλίου 1999 (ΕΕ L 104 της 21.4.1999, σ. 19)."

4. Στο σημείο 45ιζ (οδηγία 93/94/ΕΟΚ του Συμβουλίου) του κεφαλαίου I του παραρτήματος II της συμφωνίας προστίθεται το ακόλουθο κείμενο: ", όπως τροποποιήθηκε από:

- 399 L 0026: Οδηγία 1999/26/ΕΚ της Επιτροπής, της 20ής Απριλίου 1999 (ΕΕ L 118 της 6.5.1999, σ. 32)."

Άρθρο 2

Τα κείμενα των οδηγιών 1999/23/ΕΚ, 1999/24/ΕΚ, 1999/25/ΕΚ και 1999/26/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 5 Φεβρουαρίου 2000, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(6).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 4 Φεβρουαρίου 2000.

Για τη Μεικτή Επιτροπή του ΕΟΧ

Ο Πρόεδρος

F. Barbaso

(1) ΕΕ L 61 της 1.3.2001.

(2) ΕΕ L 104 της 21.4.1999, σ. 13.

(3) ΕΕ L 104 της 21.4.1999, σ. 16.

(4) ΕΕ L 104 της 21.4.1999, σ. 19.

(5) ΕΕ L 118 της 6.5.1999, σ. 32.

(6) Δεν έχουν αναφερθεί συνταγματικές απαιτήσεις.